*Projekts*

LATVIJAS REPUBLIKAS MINISTRU KABINETA

SĒDES PROTOKOLLĒMUMS

Rīgā Nr. 2018. gada

 **Informatīvais ziņojums**

 **“Par ugunsdzēsības depo izveidi Ādažos”**

1. Pieņemt zināšanai iesniegto informatīvo ziņojumu.
2. Atbalstīt priekšlikumu par ugunsdzēsības depo izveidi Ādažos.
3. Aizsardzības ministrijai:

3.1. izdevumus, kas saistīti ar depo būvniecību, ne vairāk kā 4 300 000 *euro* apmērā segt no Aizsardzības ministrijas budžeta programmas 33.00.00. “Aizsardzības īpašumu pārvaldīšana” 2019., 2020. un 2021. gadam piešķirto valsts budžeta līdzekļu ietvaros;

3.2. izdevumus, kas saistīti ar ugunsdzēsības speciālo transportlīdzekļu (automobiļu), kas piemēroti Ādažu militārā poligona vajadzībām, ievērojot reaģēšanas, visurgājēju un ugunsdzēsības spēja, iegādi ne vairāk kā 1 600 000 *euro* apmērā segt Aizsardzības ministrijai piešķirto valsts budžeta līdzekļu ietvaros.

1. Iekšlietu ministrijai:

4.1. izdevumus, kas saistīti ar speciālo ugunsdzēsības un glābšanas transportlīdzekļu iegādi ne vairāk kā 1 640 652 *euro* apmērā, individuālo aizsarglīdzekļu iegādi ne vairāk kā 64 320 *euro* apmērā un ar depo aprīkojuma iegādi ne vairāk kā 124 323 *euro* apmērā segt Iekšlietu ministrijai 2021. gadam apstiprināto bāzes izdevumu ietvaros;

4.2. papildu 42 amata vietas depo darbības nodrošināšanai ieviest, nepalielinot kopējo Iekšlietu ministrijas amata vietu skaitu.

1. Lai nodrošinātu šā rīkojuma 4.1. apakšpunkta izpildi, Iekšlietu ministrijai sagatavot un iesniegt Finanšu ministrijā priekšlikumus bāzes izdevumu precizēšanai 2021. gadam, samazinot budžeta apakšprogrammā 40.02.00 “Nekustamais īpašums un centralizētais iepirkums” bruņojuma iegādei plānotos izdevumus par 1 829 295 *euro* un attiecīgi palielinot izdevumus budžeta programmā 07.00.00 “Ugunsdrošība, glābšana un civilā aizsardzība”.
2. Jautājumu par Iekšlietu ministrijai 2022. gadam un turpmāk ik gadu nepieciešamo papildu finansējumu 657 471 *euro* apmērā atlīdzībai 42 amata vietām izskatīt Ministru kabinetā kopā ar visu ministriju un citu centrālo valsts iestāžu iesniegtajiem prioritāro pasākumu pieteikumiem likumprojekta “Par valsts budžetu 2020. gadam” un likumprojekta “Par vidēja termiņa budžeta ietvaru 2020., 2021. un 2022. gadam” sagatavošanas un izskatīšanas procesā atbilstoši valsts budžeta finansiālajām iespējām.
3. Pēc depo nodošanas ekspluatācijā Aizsardzības ministrijai normatīvajos aktos noteiktajā kārtībā nodot to Iekšlietu ministrijai  bezatlīdzības lietošanā.
4. Iekšlietu ministrijai normatīvajos aktos noteiktajā kārtībā iesniegt Finanšu ministrijā priekšlikumus bāzes izdevumu palielināšanai, lai nodrošinātu depo uzturēšanas izdevumu segšanu.

Ministru prezidents Māris Kučinskis

Valsts kancelejas direktors Jānis Citskovskis

Iesniedzējs:

aizsardzības ministrs Raimonds  Bergmanis

31.10.2018.

Edgars Svarenieks

Aizsardzības ministrijas Krīzes vadības departamenta

Civilmilitārās sadarbības nodaļas vadītājs